Rojîn
Rojîn bernavê hunermendeka kurd e. Ew him stranan dibêje û him jî şanogeriyê dike.

Malbata Rojîn 

Dayika Rojîn ji Sûrî, bavê wê jî Kurdê Mêrdînê ye. Rojîn bi xwe di sala 1980an de li Edeneyê hatiye dinê. Pênc zarokê malbata wê hene. Ew a navîn e.

Wek gelek zarokên li vî welatî dijîn jiyana wê jî di nav tunebûnê de û trajîk derbasbûye. Xwendina xwe ya serî û navîn li Edeneyê bidawî dike. Dûvre jî li “Konservatûara Şaredariya Edeneyê" domandiye. Herçiqas malbata wê li dij derdiket jî wê şaxê xwe ji huner nebirî. Çar salan çû qursa qereteyê. Ew fêrî teknîka xwe parastinê û dengeyê bû. Di vê navê de bi amatorî mûzîkê re dadiket û dersên şanê distand.

Jiyana hunerî 

Di sala 1990î de ket “Konservatûara Dûgelê ya Edeneyê”. Di heman salî de beşdarî festîwala şanoyê ya Erlangenê bû. Bi leyîstika “Taziye” beşa xwe bi dereceyeke baş qedand. Piştî xwendina xwe qedand li “Şanoya Dûgelê ya Enqereyê” dest bi xebatê kir. Li dervreyî welêt bi teatra zarokan û ya xortan re bilî dibe.

Peymana albûma xweyî pêşî di sala 1996î de çêkir. Lê sala 2000î de albûm bidawî bû. Ev astengiyek piyaseya mûzîkê bû. Çar salan gelek dema wê biribû. Albûma wê ya pêşî, “Ya Hep Ya Hiç - An gişt an nişt (hîç)” di sala 2000î de derhat. Gelek bal kişand û dengekî bilind derxist. Piştî vê, bi fîrmaya profesyonel û navneteweyî, Sony Mûzîk re peyman danî. Bi vî awayî sîngleya xweyî pêşî derxist û di arenaya navneteweyî de xwe qebûl kirin da.

Ev di serî de ji bo wê, dûre jî ji bo mûzîka kurdî û ya etnîkî pêşketinek baş bû. Albûma wê ya duyem bi navê “Sî” wek sîngle di 2003î de derket. Ev sîngle ji terefê gel ve hat qebûl kirin û gihîşt gelek deveran. Di Festîwal a Bazîdê de ji ber stranek kurdî got Dadgeha Ewlekariyê ya Dûgelê, (DGM)ê biryara girtina wê ya giyabî (paşpenî) da. Li berxwe da. Qîriya kû tu sûc nekiriye û teslîm nabe. Di vê demê de xebatên wê yî ji bo albûma nû berdewam bû. Di sala 2005î de albûma xweyî dawî “Jan/Sızı” derxist. Vê albûmê ji ber têkîliyên di hundirê wê de û mijarên wê, gelek deng derxist. Lewre di albûmê de 9 bi kurdî, 6 bi tirkî 15 stran hebûn.

Stranek klasîk a awaza wê Ara Dinçkiyan çêkiriye û Sezen Aksu dibêje “Vazgeçtim - Jê berda”; a Melike Demirağ “Arkadaş - Heval”, û a Lorena Mc Kennit “Tango to Evoro" bi kurdî got. Strana Hakkı Bulut ku li Tirkiyeyê pir bi nav e “Ykimiz Bir Fidanyz - herdu yek şitlek in” jî got. Taybetiyek din a albûmê jî hema bêje nîvê stran û awazê di albûmê de wê çêkiribû. Albûma nû pêşketinek cidî da jiyana wêyî hunerê. Li ser albûmê gelek hevpeyvîn bi televîzyon û rojnameyan re pêk anî. Di  de xelat a “Altyn Kelebek, En Yyi Halk (Etnik) Müzik - Perperika Zêrîn, Mûzîka etnîkî ya herî baş” stand. Xelata “Altyn Kelebek” ev cara 32emîn bû dihate dayîn û bi dengên gel, xwediyê xelatê tê tespît kirin.

Xelat di dîroka xwe de cara pêşî bû ku diket destên hunermendek mûzîka kurdî jî çêdikir. Ev hunermenda di şaxê xwe de perwerde dîtiye û pirralî ye, piştî konservatûar qedand, li “Şanoya dûgelê ya Edeneyê” de, di gelek leyîstikan de rol standiye. Dûvre jî di gelek leyîstikên “Şanoya Dûgelê ya Enqereyê”de rol standiye.

Leyîstikên heya niha leyîstiye (ne bi Kurdî ne) 

 Bozuk Düzen - Sazûmaniya nedurist
 Romeo Juliet
 Ferhat ile Şirin - Ferhad û Şîrîn
 Asiye Nasıl Kurtulur - Asiye dê çawa rizgar bibe
 Kanlı Düğün - Dîlana bi xwîn
 Köşe Kapmaca - Goşegirtin
 Sevgili Doktor - Bijîşkê xoşewîst
 Taziye
 Kiss Me Cate - Ramûse min Cate
 Orkestra
 Yeşil Trampetçi - Trompetvanê kesk
 Çok Geç Olmadan - Hêj ne pirr dereng e
 Çamaşırhane - Cilşok
 Kadınlarda savaşı Yitirdi - Jin jî têkçûn di şer de
 Mutsuz prens ile komik prenses - Keyciwanê /Prensê nebextewar û Ciwanbanûya / prensesa komîk
 Chasing Shadows - Li pey siyan
 Morgan Dağı'ndan İniş - Daketin ji Çiyayê Morgan
 İstanbul Efendisi - Nirxdarê Stenbolê
 TV projeleri - Projektên TVê
 Rinso reklamı - Reklama (dalberîna) Rînso
 Bosch reklamı - Dalberîna Bosch
 Orkid reklamı - Reklama Orkid
 Hülya Avşar show
 Tatlı Kaçıklar - Kêmên xwînşîrîn
 Yasemince - Bi Yasemînê be
 Evimiz olacak mı? - Dê mala me hebe?
 Böyle mi olacaktı? - Diviyabû wisa ba?
 Nisan Yağmuru - Barana nîsanê
 Feride
 Kadınlar Klubu - Klûba jinan

Hunermend niha li “Şanoya dûgelê ya Erziromê” bi pisporî leyîstikvaniyê dike. Herwiha di TRT Şeşê de bernameya bi navê Rojîname pêşkêş dike.

Çavkanî 

 Rûpelê Rojîn 

Stranbêjên kurd
Şanoger